open-index/open-wikipedia-markdown huggingface dataset:
Déwa Brahma

**Brahma** utawi Déwa Brahma inggih punika silih tunggil déwa-déwa sané rumasuk ring tetiga déwa sané mautama sané kabaos Tri Murti manut ring konsép Agama Hindu ring Bali. Manut ring sastra Agama Hindu, Brahma pinaka déwa sané ngripta (Uthpati). Manut ring filsafat Adwaita, Ida kabaos pinaka silih tunggil manifestasi saking Brahman sané mabiséka déwa pangripta jagat miwah dagingnyané. Ida sering kasengguh ring sakancan kitab-kitab Hindu minakadi Upanisad tur Bhagawadgita. Kruna Brahma puniki madué artos : tumbuh, nglimbak, sayan ngageng-ngagengan nglintangin prarain Ida. Manut ring sastra lianan, parab Brahma kaartosang sakadi api (agni). Manut ring mitologi Hindu, Déwa Brahmana kapindayang sekadi anak sané sampun odah madué marerawé putih, madué prabu papat, tur papat tangan. Nénten sekadi déwa-déwi sané lianan, Déwa Brahma nénten makta sanjata ring tangan Ida. Maka papat tangan ida soang-soang ngambel Wéda, Kamandalu, Aksamala, tur bunga padma. Ida kapindayang malinggih ring bunga padma barak. Nanging ring sakancan seni, Déwa Brahma kapindayang malinggih ring wahananyané sané marupa angsa putih.

Sakadi mitologi-mitologi sané lianan, déwa-déwi ring mitologi Hindu madué kulawarga, punika taler Déwa Brahma. Manut ring mitologi Hindu, Déwa Brahma madué rabi utawi sakti maparab Saraswati. Lianan ring punika, Déwa Brahma taler madué rabi lianan maparab Gayatri sané ketah kapanggil Savitri utawi Vedamata. Manut ring sastra India Kuno, Déwa Brahma madué oka papat diri sané ketah kauningin **Catur Kumara** utawi **Catursana**. Maka papat okan Ida minakadi, Sanaka, Sanatana, Sanandana, Sanatkumara. Raris Déwa Brahma malih madué oka sané akehnyané dasa diri, sané kabaos Para Prajapati. Maka dasa putran Ida minakadi Marichi, Prachethasa, Pulatsya, Angiras, Vasistha, Pulaha, Bhrigu, Kratu, Narada Muni, tur Atri. Putran-putran Ida punika nenten medal saking anggan Déwa Brahma, nanging medal saking manah Ida. Punika mawinan, Para Prajapati kabaos **Manas Putra** sané maartos okan Ida Brahma sané metu saking manah Ida. Manut ring mitologi Hindu, Déwa Brahma taler madué oka istri sané madué kasaktian masalin rupa. Okan Ida punika maparab **Satarupa**. Ida kaloktah dados anak istri sané pertama sané karipta olih Déwa Brahma.

## Daftar Pustaka
Déwa Wisnu

**Déwa Wisnu** inggih punika déwa sané kapercayanin olih Agama Hindu pamekasnyané ring Indonésia. Ring Bali, Ida ngranjing ring Tri Murti, pinaka tetiga Déwa sané motama. Ida mabiséka Stiti (ngupapira) sané madrué tetujon nyaga jagaté puniki. Manut ring filsafat Hindu Waisnawa, Ida ketah kauningin pinaka roh sané pinih suci tur pinaka pucuking sakancan Déwa ring jagaté puniki.

Manut ring kitab Purana, Déwa Wisnu sering nyrewadi ka jagaté jagi nylametang jagat saking pralaya, ketah kauningin panyrewadian. Déwa Wisnu ring jagaté kabaos Awatara, minakadi Rama awatara, Kresna awatara, Buddha awatara, miwah sané lianan. Déwa Wisnu langsung medal ka jagaté jagi nylametang jagat, ngupapira gumi miwah budayannyané, ngicalang sakancan adharma, taler nyobiahang dharma ring jagaté puniki. Rikala Déwa Wisnu nyrewadi, Dewi Laksmi pastika nyarengin Ida nyrewadi ring jagaté. Déwi Laksmi nénten lian pinaka saktin Ida utawi istri Déwa Wisnu.

Déwa Wisnu taler silih tunggil Déwa sané rumasuk ring Déwata Nawa Sangha. Ida masthana ring Utara tur madrué urip 4. Ida Déwa Wisnu masanjata antuk Cakra Sudarsana.

## Pustaka
Ed Sheeran

**Ed Sheeran** utawi **Edward Christopher Sheeran** () inggih punika silih tunggil pagending, pangripta gending, produser, miwah aktor sané *berkebangsaan *Inggris. Ida embas ring Halifax, West Yorkshire, tur kelihnyané meneng ring Framlingham, Suffolk. Ida ngranjing ring *Academy of Contemporary Music* ring Guildford tur dados sarjana ri tatkala mayusa plekutus tiban ring warsa 2009. Ring warsa 2011, ida nyobyahang extended play sané mamurda No. 5 Collaboration Project. Salanturnyané ida ngamedalang album debutnyané sané mamurda + (plus) ring bulan Septémber warsa 2011. Album punika manados album sané pinih utami ring Britania Agung miwah Australia, dados nomer lima ring AS. Album punika ngamedalang single "The A Team", punika mawinan ida ngamolihang Ivor Novello Award manados Best Song Mussically and Lyrically. Ring warsa 2012, Sheeran dados jayanti ring Brit Award pinaka Best British Male Solo Artist miwah British Breakthrough Act.

Album studionyané sané kaping kalih inggih punika x (*multiply*), kasobyahang ring bulan Juni 2014. Album punika manados sané nomer pertama ring Britania Raya miwah AS. Ring warsa 2015, ida manados jayanti ring Brit Award dados Album of the Year, tur ngamolihang Ivor Novello Award dados Songwritter of the Year saking British Academy of Songwritters, Composers and Authors. Single saking album punika mamurda  "Thinking Put Loud" ngamolihang kalih jayanti ring Grammy Award ring warsa 2016 antuk kategori Song of the Year miwah Best Pop Solo Perfomance. Ring bulan Méi album punika manados album sané pinih akéh kaadol ring sajebag jagaté duk warsa 2015.

Album sané kaping tiga inggih punika: Mamurda (*Divide*), kasobyahang ring bulan Maret 2017. Album punika dados nomer pertama ring Britania Raya, AS, miwah negara sané lianan. Gending sané wénten ring album punika, minakadi "*Shape of You*" miwah "*Castle on the Hill*", sané kasobyahang ring bulan Januari 2017. Kakalih single puniki kasub ring makasami krama jagaté. Ring bulan April 2018, album punika kadadosang pinaka album sané pinih lais ring sajebag jagaté duk warsa 2017.

## Pustaka
Eger

**Eger** inggih punika silih tunggil kota ring Hungaria. Eger jimbarnyané 92,2&nbsp;km². Akéh kramanyané wénten kirang langkung 53.876 diri.

## Pustaka
Eisenstadt

**Eisenstadt** inggih punika ibu kota Burgenland, Austria. Eisenstadt jimbarnyané 42,88 km². Akéh kramanyané wénten kirang langkung 14.476 diri.

## Galéri

File:Kismarton légifotó1.jpg
File:Kismarton légifotó2.jpg
File:Eisenstadt - Schloss Esterhazy2.JPG


## Pustaka
Eka Kurniawan

**Eka Kurniawan** (embas ring Tasikmalaya, Jawa Barat, 28 Novémber 1975), inggih punika silih tunggil panyurat sané mawit saking Indonésia. Ida muputang  sekolahnyané ring Fakultas Filsafat Universitas Gadjah Mada, Yogyakarta.

Ida kapilih pinaka silih tunggil "Global Thinkers of 2015" olih jurnal *Foreign Policy.*

## Biografi
Eka Kurniawan embas ring Tasikmalaya raris duur ring Pangandaran. Ida malajah filosofi ring UGM, Yogyakarta. Ida nyurat novel, satua cendek, skénario film, blog miwah ésai. Karyannyané sampun kasalinang ring langkung saking 24 basa. Novelnyané "Cantik itu Luka" ngranjing bacakan 100 buku sané mabuat olih New York Times. Nika mawinan ida nganggén *Magic Realism* ring sajeroning satuannyané, sarahina kabanding ring Gabriel García Márquez. Kurniawan naehan piorah yén *Cantik itu Luka* punika nénten novel babad utawi buku indik babad Indonésia. Ida naehan kagambarang pinaka "panyurat Indonésia pinih ririh daweg Pramoedya Ananta Toer".

Duk warsa 2016, Kurniawan dados panyurat Indonésia kapertama sané ngranjing nominasi panjang kanggé *Man Booker International Prize.*

## Pustaka
Dénpasar Utara, Dénpasar

**Dénpasar Utara** (aksara Bali: ᬤᬾᬦ᭄ᬧᬲᬭᬸᬢᬭ) inggih punika silih tunggil kecamatan ring kota Dénpasar, Provinsi Bali, Indonésia. Wawengkon kecamatan puniki linggahnyané 31,42&nbsp;km². Kecamatan niki kamekarang saking kecamatan Dénpasar Timur miwah Dénpasar Barat sareng kawentuk manut Perda No.12 warsa 2004.

## Géograpi
Kecamatan Dénpasar Utara manut geograpis magenah ring sisin kaja Kota Dénpasar sareng jimbar wawidangan: 3.302,148 Ha, sane kakepah dados tanah sawah (765 Ha), tanah kering (1.342,668 Ha), tanah fasilitas umum (Kantor, lapangan miwah liyanan: 327,91 Ha) miwah sane lianan.

### Wates wawidangan
Wates wawidangan kecamatan inggih punika:

## Pamréntahan
### Wawengkon administratip
Kecamatan Dénpasar Utara madué 8 désa miwah 3 kelurahan, inggih punika:
#### Désa

# Désa Dangin Puri Kaja
# Désa Dangin Puri Kangin
# Désa Dangin Puri Kauh
# Désa Dauh Puri Kaja
# Désa Peguyangan Kaja
# Désa Peguyangan Kangin
# Désa Pemecutan Kaja
# Désa Ubung Kaja

#### Kelurahan
# Kelurahan Peguyangan
# Kelurahan Tonja
# Kelurahan Ubung

## Pendidikan
### Pendidikan tinggi

### Sekolah Menengah Atas

### Sekolah Menengah Pertama

### Sekolah Dasar

## Pustaka

### Pranala jaba
*  Situs resmi Pamrentahan Propinsi Bali 
*  Badan Pusat Statistik Propinsi Bali
*  Situs Pamrentahan Kota Dénpasar
*  Badan Pusat Statistik Kota Dénpasar
*  Situs Pamrentahan kecamatan Dénpasar Utara
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Désa

**Désa** (aksara Bali: ᬤᬾᬰ) inggih punika peduman administratip tingkat kaping pat ring sor kecamatan negara Indonésia. Ring Bali, wénten kalih soroh désa inggihnyané désa adat miwah désa dinas sané madué kawigunan miwah sekaa soang-soang. Wénten taler désa sané madué lelintihan tur upakara sané wantah kawéntenyanné ring asiki désa.

## Pustaka
Elizabeth II

**Elizabeth II** (parab embas Elizabeth Alexandra Mary, 21 April 1926 - 8 September 2022), inggih punika Ratu Inggris miwah ratu saking 15 murdaning jagat *Alam Persemakmuran* sakadi: Antigua miwah Barbuda, Australia, Bahama, Barbados, Bélize, Kanada, Grénada, Jamaika, Selandia Anyar, Papua Nugini, Saint Kitts miwah Névis, Saint Lucia, Saint Vincént miwah Grénadines, Kapuloan Solomon, miwah Tuvalu.

Elizabeth embas ring London, pianak kapertama saking Raja George VI sareng Ratu Elizabeth, raris ngamolihang pangajahan mararagan. Ring warsa 1947 ida marabian sareng Rajaputra Philip, rajaputra ring Yunani miwah Dénmark, raris ngamolihang pat pianak, sané wastannyané: Charles, Anne, Andrew miwah Edward.

## Pustaka
Embung

**Embung** inggih punika silih tunggil soroh punya. Embung inggih punika tiing sané kari nguda. Embung basa Indonésiané inggih punika *Tunas Bambu*. Embung dados kaanggén sanganan minakadi jukut embung. Daging embung mawarna petak utawi putih. Kulitnyané mawarna soklat tur misi bedang utawi *bulu-bulu halus*. Embung wentuknyané lanying. Rikala mresihang embung mangda alon-alon sawiréh bedang sané wénten ring embung prasida ngaé lima susuban.

## Pustaka
Emmanuel Macron

**Emmanuel Macron** (embas 21 December 1977) inggih punika silih tunggil Présidén Perancis sané mamerintah daweg 14 Méi 2017 ngantos rahinané mangkin. Ipun dados Présidén sané ka-25 ring Perancis.

## Pustaka
Encéh

**Enceh** inggih punika toya sané kamedalang saking *saluran kencing* pinaka cihna angga manusané ngamedalang sisa-sisa sané nénten mabuat marupa toya. Ring Bali, encéh taleh kabaos *panyuh*. Panyuh ring Kabupatén Buléléng arang *kanggén*. Ring kabupatén lianan ketah kaanggén. Encéh puniki banget mabuat ring kesehatan angga soang-soang. Enceh prasida kanggén cihna janané becik kesehatannyané utawi nénten. Para janané nénten dados naenang enceh riantukan pacang ngawinang pinyungkan. Enceh sané mawarna kuning putek punika nénten becik utawi kirang nginem toya.

## Pustaka
Éritréa

**Éritréa** inggih punika silih tunggil negari ring benoa Afrika. Negari puniki jimbarnyané 117,600&nbsp;km² miwah akéh kramannyané kirang-langkung 6,536,000 diri. Ibukotannyané inggih punika Asmara.

## Pustaka
Eswatini

**Eswatini** utawi basa resmine **Krajaan Eswatini** inggih punika silih tunggil negari sané wénten ring benoa Afrika. Negari puniki jimbarnyané 17,364&nbsp;km² miwah akeh kramanyané kirang langkung 1,119,375 diri.

## Pustaka
Esztergom

**Esztergom** inggih punika kota ring Hungaria. Esztergom jimbarnyané 100,35 km². Akéh kramanyané wénten kirang langkung 27.979 diri.

## Pustaka
Éthiopia

**Éthiopia** inggih punika silih tunggil negari sané wénten ring benoa Afrika. Negari puniki jimbarnyané 1,104,300&nbsp;km² miwah akéh kramannyané kirang-langkung 99,391,000 diri. Ibukotannyané Éthiopia inggih punika Addis Ababa.

## Pustaka
Facebook

**Facebook** inggih punika silih tunggil layanan jejaring sosial sané kantor utamannyané magenah ring Menlo Park, California, Amérika Serikat tur kaluncurang ring Pébruari 2004. Ritatkala jagi ngranjing ring facebook patut ngaryanin *akun* soang-soang. Ring facebook dados ngrereh sawitra antuk sané kawastanin *add friend*, dados ngunggahang potrékan, dados ngirim *pesan*, miwah ngemolihang atur piuning sané kawastanin (*pemberitahuan*). 
Facebook kaadegang olih Mark Zuckerberg sareng sawitrannyané ring Universitas Harvard tur wastan sawitranyané Eduardo Saverin, Andrew Mccollum, Dustin Moskovitz, tur Chris Hughes. Sané sareng ring *situs web* puniki kapertama wantah mahasisya sané taler ngranjing ring Harvard. Selanturnyané kasarengin antuk Universitas lianan, miwah sisya Sekolah Menengah Atas.
Manut saking Studi Compete.com ring Januari 2019, ngegenahang Facebook dados* layanan jejaring sosial* sané paling akéh kaanggén olih *pengguna* sané *aktif* ring wawengkon jagaté. Wastan Facebook mawit saking murdan buku sané kaicen ka mahasisya ring warsa akademik kapertama olih *pihak administrasi* Universitas ring Amérika Serikat. Tetujonnyané inggih punika ngwantu mahasisya uning mahasisya sané lianan. Facebook nguningayang indik wates yusa sané dados nganggén Facebook inggih punika paling alit mayusa 13 warsa.

## Pustaka
Farewell My Concubine

***Farewell, my Concubine*** (*Selamat tinggal selirku*) inggih punika filem drama 1993 saking Cina sané kasutradaranin olih Chein Kaige. Filem puniki silih tunggil karyannyané gerakan Générasi ka-5 sané gatos pisan. Filemé puniki makarya Générasi ka-5 dados kasub ring jabaning Cina. Pateh minakadi filem-filem Générasi ka-5 sané tiosan, *Farewell My Concubine* maosang owahan politik duk tengah abad ka-20 ring Cina miwah éféknyané ring manungsa, kulawarga miwah sekaa-sekaa. Filem puniki nyatuaang indik kalih aktor ring Opéra Beijing miwah istri sané ngranjing ring pantarnyané.

Filem *Farewell My Concubine* kaadhaptasiyang saking novèl karyan Lilian Lee. Aktor-aktor sané wénten ring filemé ngranjing Leslie Cheung, Zhang Fengyi, miwah Gong Li. *Farewell My Concubine* ngamolihang Palm d'Or ring féstival filem ring Cannes duk warsa 1993.
Felcsút

**Felcsút** ento désa ané matongos ring Kabupatén Fejér ring Hungaria. Felcsút jimbarnyané 22,02 km². Akéh kramanyané kirang langkung 1.688 diri.

## Pustaka
Feldkirch, Vorarlberg

**Feldkirch** inggih punika silih tunggil kota sané wénten ring Vorarlberg, Austria. Feldkirch jimbarnyané 34,34&nbsp;km². Akéh kramanyané kirang langkung 33.420 diri.

## Pustaka
Ferdinand de Saussure

**Ferdinand de Saussure** (embas ring Jenewa, 26 November 1857 – seda ring Vufflens-le-Château, 22 Pébruari 1913 ring warsa 55 tiban) inggih punika linguis saking Swiss sané kasengguh manados silih tunggil Bapak Linguistik Modern miwah sémiotika. Kriya sané pinih utama sakadi Cours de linguistique générale kamedalang duk warsa 1916. Tigang warsa sasampun ida seda, sisyanyané sané mawasta Bally miwah Albert Sechehaye nglanturang kaweruhan-kaweruhan sané karipta olih gurunyané Saussure ring Paris. Pikayunan Saussure prasida kasurat unteng-untengnyané antuk wentuk sakadi kaweruhan diakronis miwah sinkronis. Taler kawedar indik langue, parole, signifiant miwah signifié. Sané pinih untat madaging paiketan pantaraning sintagmatik miwah paradigmatik. Ring semiologi, Saussure ngamaosang indik basa manados "silih tunggil sistem utawi tanda sané ngamedalang pikayunan" dados kakepah kalih inggihnyané langue (basa), sistem sané gamang tur druén makasami janmané tur kaanggén manados sarana ri tatkala mababaosan umpaminyané marupa dialék.

## Pustaka
Fiji

**Fiji** (basa Fiji: *Viti*, basa Hindi Fiji: फ़िजी) utawi wastanyané sané resmi **Républik Fiji** (basa Fiji: *Matanitu Tugalala o Viti*, basa Hindi Fiji: फ़िजी गणराज्य) inggih punika nagari sané wénten ring Samudra Pasifik. Akéh kramanyané 884.887 diri ring warsa 2017. miwah jimbarnyané 18.274 km².

## Pustaka
Estonia

**Éstonia** inggih punika silih tunggil negari sané wénten ring benoa Éropa. Negari puniki jimbarnyané 45,339&nbsp;km² niwah akeh kramanyané kirang langkung 1,319,133 diri. Ibukota ipun ring Tallinn.

## Pustaka
Florida

**Florida** inggih punika silih tunggil negara kepahan Amérika Serikat ring sisi kidulnyané. Watesnyané sareng Alabama miwah Georgia. Ibukotanyané mawasta Tallahassee tur kota sané pinih ageng mawasta Jacksonville. Negara kepahan punika madué krama akéhnyané 15.982. 378 diri. Florida inggih punika negara kaping 27 sané masikian sareng Amérika Serikat tur wewidangannyané madué wates sareng Celuk Méksiko miwah Samudra Atlantik.

## Pustaka
Frans Nadjira

**Frans Nadjira** (aksara Bali: ᬧ᬴᭄ᬭᬦ᭄ᬲ᭄ᬦᬤ᭄ᬚᬶᬭ, ) inggih punika pangawi sastra Bali, panyurat satua cutet, miwah tukang ngambar. Ipun sampun nelebin kasenian duk warsa 1960. Ring aab punika ipun ngawit geginan seninyané ring Jakarta. Drika Ipun nelebin ngambar sambilanga nyurat puisi miwah satua cutet. Gambarnyané sané kapertama kasobiahan ring Taman Ismail Marzuki, Jakarta warsa 1970. Dané magenah ring Bali saking warsa 1974.

## Pendidikan
* Akademi Seni Rupa Indonesia, Makassar (ASRI)

## Sasuratan
* *Jendela* (Pupulan Puisi, 1980)
* *Bercakap-Cakap Di Bawah Guguran Daun-Daun* (Pupulan satua cutét, 1981)
* *Springs Of Fire Springs Of Tears* (Pupulan Puisi, 1998)
* *Curriculum Vitae* (Pupulan Puisi, 2007)
* *Pohon Kunang-Kunang* (Pupulan satua cutét, 2010)
* *cutetan di Kertas Basah* (Pupulan Puisi, 2015)
* *Keluarga Lara* (Novel, 2016)
* *Jejak-Jejak Mimi* (Novel, 2016)
* *Peluklah Aku* (Pupulan Puisi, 2017)

## Pustaka
Gabon

**Gabon** inggih punika silih tunggil negari sané wénten ring benoa Afrika. Negari punika jimbarnyané 267,668&nbsp;km² miwah akéh kramannyané kirang langkung 1,802,278 diri.

## Pustaka
Gajah Mada

**Gajah Mada** utawi **Gadjah Mada** (embas kirang-langkung warsa 1290, séda duk warsa 1364) inggih punika Mahapatih Krajan Majapahit manut ring prasasti, gaguritan miwah satua kuna Jawi. Dané ngamargiang Sumpah Palapa tur cacaban nénten jagi ngajeng ajengan mabasa ngantos dané prasida nguasayang Nusantara makasami. Ring Indonésia modéren, Gajah Mada kasengguh pinaka Pahlawan Nasional miwah cihna asih ring nagari praragan.

## Pustaka
Galeng

**Galeng** inggih puniki sarana sané kanggén genah sirahé, ketahnyané kanggén pules ring pulesanné, utawi kaanggén nyaga awaké ring kursiné. Galeng ketahnyané kadagingin olih kapas, bulun buron, miwah kapuk

## Pustaka
Galiléo Galiléi

**Galiléo Galiléi** inggih punika *astronom, filsuf,* miwah* fisikawan* Italia sané akéh ngwantu antuk *revolusi ilmiah*. Ida embas ring Pisa, Toscana tanggal 15 Pébruari 1564, tur padem ring Arcetri, Toscana tanggal 8 Januari 1642 ri tatkala mayusa 77 warsa. Ida ngranjing ring Univérsitas Pisa, nanging nénten mrasidayang nglanjutang krana nénten madué jinah. Ring warsa 1589 ida dados guru matematika ring Univérsitas Pisa punika. Salanturnyané Ida magingsih ka Univérsitas Padua antuk ngajahin géométri, mekanika, taler astronomi ngantos warsa 1610. Ida kabaosang dados "bapak astronomi observasional", "bapak ilmu fisika modern", "bapak metode ilmiah", miwah "bapak ilmu pengetahuan". Ida akéh mapunia ring kaweruhan minakadi nyempurnayang téléskop, penelitian indik* astronomi*, taler indik* hukum gerak* sané kapertama tur sané kaping kalih sané mawasta *dinamika*. Galélio Galiléi ngedukung Copernicus indik Gumi ngitehin matan ai tur matan ai kadadosang sané pinih utami ring sistem tata suryané.

## Pustaka
Filipina

**Filipina** wiadin aji resmi **Républik Filipina** (basa Filipina: *Pilipinas* wiadin *Républika ng Pilipinas*) ento kapuloan mardika ané matongos di Asia Kelod Kangin. Liu kramanné 100.981.437 (2015) miwah linggah guminé 300.000&nbsp;km2. Ibukota Filipinané ento Manila ané ada di pulo Luzon.

## Pustaka
Finlandia

**Finlandia **inggih punika silih tunggil negari sané wénten ring benoa Éropa. Negari puniki jimbarnyané 338,145&nbsp;km² miwah akeh kramanyané kirang langkung 5,522,015 diri. Maibukota ring Helsinki.

## Catetan


## Pustaka
Galungan

**Galungan** inggih punika silih tunggil rahina jagat krama Hindu utamannyané ring Bali. Rahina punika kalaksanayang nyabran nem sasih utawi 210 rahina nuju Budha Kliwon wuku Dungulan. Galungan pinaka cihna indik dharma sané menang yéning kalawan antuk adharma. Manut lelintihannyané rahina punika  taler simbol saking payudhan Déwa Indra (*dharma*) sané ngaonang raksasa Maya Danawa (*adharma*).

Dudonan rahina Galungan kakawitin antuk rahina Sugihan Jawa miwah Sugihan Bali. Sugihan Jawa kalaksanayang duk Wrespati Wagé wuku Sungsang, nem rahina sadurung Galungan pinaka sarana mareresik ring makasami sané wénten ring saluir Bhuana Agung. Limang rahina nuju Galungan ring Sukra Kliwon wuku Sungsang kabaos Sugihan Bali. Sugihan punika taler satmaka sarana mareresik ring sajeroning soang-soang padéwékan utawi Bhuana Alit.

Salanturnyané malih kalih rahina, ri tatkala rahina Redité Paing wuku Dungulan kamargiang Penyekeban Galungan pinaka cihna nyekeb indriya. Benjangnyané wénten rahina Panyajahan Galungan. Manut kalénder Bali rahina punika kalaksanayang duk Soma Pon wuku Dungulan. Arahina sadurung Galungan kawastanin Penampahan Galungan. Ring rahina punika krama Hinduné makarya pénjor miwah sarwa ulam sané jagi kaanggén ring bebantenan sakadi saté, lawar, tum, bé kakak miwah sané lianan madasar siap utawi bawi. Ring rahina Budha, rahina sané pinih utama umat Hindu ring sajebag jagaté ngaturang sembah bhakti mawit saking paumahan soang-soang nglantur ka pura-pura ring sanè nampek ring wewidangan druwéné. Apisan sawusan rahina Galungan kabaos Umanis Galungan sané kalaksanayang nuju rahina Wrshpati Umanis wuku Dungulan. Pacang kalaksanayang Dharma Santi tur malancaran majeng ring pasemetonan jadmané soang-soang pinaka sarana ngrumaketang rasa masikian ring kulawarga.

## Pustaka
Gambia

**Gambia** inggih punika silih tunggil negari ring benoa Afrika. Negari puniki jimbarnyané 10,380&nbsp;km² miwah akeh kramanyané kirang langkung 1,882,450 diri.

## Pustaka
Gangga

**Gangga** (ring basa Hindustani kaucapang: [ˈɡəŋɡaː] inggih punika luwah ring Asia kidul, ring negara India miwah Bangladesh. Jimbarnyané 2.525&nbsp;km, saking Gunung Himalaya kulon raris nyisir ngidul miwah ngwétan. Sasampun ngliwat Bénggala Kauh kapah dados kalih luwah, inggihnyané Tukad Hooghly, utawi Adi Gangga, miwah Tukad Padma. Gangga inggih punika luwahé sané pinih mabuat tur suci ring agama Hindu.

## Pustaka
Gantungan

**Gantungan** inggih punika wangun aksara Baliné sané kasurat magantung ring aksara sané riinan. Patut kasurat magantung duaning aksara punika magenah ring ungkurin kruna utawi ring ungkurin wandan kruna sané nengen. Taler duaning sakadi asapunika, wangun gantungan Aksara Baliné kapah dados gantungan Aksara Wréastra miwah gantungan aksara wayah.

## Pustaka
Ganésa

**Ganésa** inggih punika putra sané kaping kalih saking Déwa Siwa miwah Déwi Parwati, Ganésa  punika déwa sané kaloktah ring wawidangan agamané minakadi Hindu, Kristen, Islam miwah Buddha. Ganésa dados ikon utawi cihna lembaga-lembaga minakadi sekolah-sekolah, kampus, perpustakaan miwah pusat studi sané madué teges pinaka ilmu kaweruhan miwah kewicaksanaan.

## Pustaka
Gde Artawan

**Gde Artawan** (aksara Bali: ᬕ᭄ᬤᬾ​ᬅᬃᬢᬯᬦ᭄, ) inggih punika silih tunggil pangawi sastra Bali sané mangkin ngelanjutang kuliah S3 anggén ngalih gelar doktor linguistik, dané nyemak studi wacana sastra ring Fakultas Sastra Univérsitas Udayana, Denpasar, Bali. Dané embas ring Buléléng tanggal 20 Pébruari warsa 1959, nanging dané kelih di Klungkung. Disubané lulus SMA, Gdé ngelanjutang Studi ring Fakultas Keguruan Univérsitas Udayana sané suud ento dados Fakultas Keguruan miwah Ilmu Pendidikan Univérsitas Udayana, Singaraja. Sédek ento dané ngaénin liu karya puisi miwah carita bawak ané liunan adé di rubik Pos Budaya Bali Post ané kekembangan tekén Umbu Landu Paranggi. Di kotané, dané ngaryanang Dermaga Seni Buléléng anggén nyobyahang minat satra anggo aprésiasi miwah lomba nulis puisi ngerebutin Singa Ambara Raja *Award*. Dané magenah ring Jalan Pulau Samorir IV/15, Singaraja.

## Pendidikan
* S3 Universitas Udayana (1 Agustus 2008 - 1 Agustus 2011)
* S2 Pendidikan Bahasa Indonésia, Institut Keguruan dan Ilmu Pendidikan Malang (1991-1994)

## Penghargaan
* Widya Pataka saking Gubernur Bali antuk satua cutet *"Petarung Jambul"* (2008).

## Pustaka

### Pranala jaba
Gde Aryantha Soethama

**Gde Aryantha Soethama** (aksara Bali: ᬕ᭄ᬤᬾ​ᬅᬃᬬᬦ᭄ᬝ​ᬲᭀᬯᬾᬝᬫ, ) inggih punika silih tunggil pangawi sastra Bali. Ida ngawitin nyurat puisi saking kantun truna. Ring warsa 1970, suratan pertamannyané kamuat ring majalah Selecta, ring rubrik "*Apakah Anda berbakat Jadi Wartawan?*" saking galahe punika, tiosan nyurat Gde taler madué sesenengan ring kesenian. Ida dados Ketua II ring Sanggar Pos Remaja, komunitas kreatif binaan harian ring Bali Post, sané magelaran ring Malam Kesenian Remaja II ring Dénpasar (1978), nyuratang skénario penyuluhan ring RRI Dénpasar (1979-1981).

Idané kauningin ring makudang-kudang sasuratan sastrannyané sané marupa satua cutet, novel, miwah esai sané kawedar ring media massa, sekadi ring Kompas, Bali Post, Sinar Harapan, miwah sané siosan. Muputang ajah-ajahan ring Fakultas Peternakan Universitas Udayana. Dané naenin maka pamucuk redaksi mingguan Karya Bhakti 1981-1987 miwah maka redaktur harian Nusa Tenggara 1989-1990. Duk warsa 1979 ngantos warsa 1981, nyabran kalih wuku, dané ngaryanin skenario penyuluhan peternakan raris kasolahang ring Stasiun TVRI Denpasar. sané mangkin dané aktif nyurat esai budaya miwah satua cutet, sinambi ngaremba penerbitan miwah percetakannyane.

## Karya
Ring warsa 2006, buku pupulan satua cutetnyané sané mamurda *Mandi Api* ngamolihang panugrahan Kusalya Sastra Khatulistiwa ring widang prosa. Karya sastra Idané inggih punika:
* Wawancara Jurnalistik widang jurnalistik
* Koran Kampus widang jurnalistik
* Menjadi Wartawan Désa widang jurnalistik
* *Tak Jadi Mati* pupulan satua cutet (1984)
* *Langit Dibelah Dua* naskah drama (1984)
* *Daérah Baru* pupulan satua cutet (1985)
* *Koran Kampus* (1986) 
* *Suzan Wanita Amérika Dibunuh di Ubud*, novel
* *Pilihanku Guru Senja di Candi Dasa*, novel
* *Bali is Bali* pupulan esai (2003)
* *Basa Basi Bali* pupulan esai (2002)
* *Bali Tikam Bali* pupulan esai (2004)
* *Bolak Balik Bali* pupulan esai
* *Mandi Api* pupulan cerpen, (2006) kasalin antuk basa Inggris olih Vern Cock antuk murda *Ordeal by Fire*.
* *Dari Bule Jadi Bali* pupulan esai (2010)
* *Jangan Mati di Bali* pupulan esai (2011)
* *Menitip Mayat di Bali* pupulan esai (2016)

## Pustaka
Gedhun Choekyi Nyima

**Gedhun Choekyi Nyima** (basa Tibét: དགེ་ འདུན་ ཆོས་ ཀྱི་ ཉི་མ་) inggih punika Panchen Lama agama Buda Tibét ka-11. Ida kadadosang Panchen Lama ka-11 olih Dalai Lama ring tanggal 14 Méi 1995 sakéwanten nénten katampi olih pamarintah Cina sané milih Panchen Lama. Gedhun embas ring Lhari, Tibét. Sasampun kapilih olih Dalai Lama, ida kaejuk olih pamarintah Cina ring tanggal 17 Méi 1995 raris nénten kasub malih ring arepan jagat. Kocap pamarintah Cina, Gedhun kantun rahajeng.

## Pustaka
Gedang

**Gedang** (Latin: *Carica papaya*) inggih punika silih tunggil soroh woh-wohan. Gedang basa Indonésiané inggih punika *Pepaya*. Yéning sampun nasak, gedang mawarna kuning tur rasannyané manis. Yéning kantun nguda, gedang dados kaanggén jukut. Yéning kari semental *(setengah matang)*, gedang dados kaanggén rujak. Tiosan punika, don gedangé dados kaanggén jukut nanging rasannyané pait. Gedang dados kaanggén jus miwah tamba ri tatkala wénten *masalah* ring *pencernaan* tur mrasidayang ngawénang waduké tis.

## Pustaka
Gemitir

**Gemitir** inggih punika silih tunggil soroh sekar. Gemitir makéh madué wastan, minakadi gemitir, gumitir, miwah mitir manut ring wawidangan soang-soang. Sekar gemitir mawarna kuning. Gemitir kaanggén sarana upacara olih krama Bali, minakadi ring canang. Gemitir kaanggén hiasan, sarana upacara miwah lakar kaadol. Mangkin wénten *obyék wisata* sané nganggén sekar gemitir. Kaanggén *spot foto* tur kaunggah ring *média sosial*. Sekar gemitir makéh kapula ring wawidangan sané nampek sareng gunung.

## Pustaka
Gendis

**Gendis** inggih punika silih tunggil bahan sanganan. Gendis rasannyané manis. Gendis malakar aji sarin tebu miwah arén. Ketahnyané gendis kaanggén ngaryanin sanganan jaja. Tiosan tekén krama sané demen tekén gendis, semut masih demen tekén gendis, nika mawinan wénten paribasa *"ada gula ada semut"*.

## Pustaka
Genta

**Genta** inggih punika sarana upakara sané kaanggén olih Ida Padanda ri tatkala wénten upakara utawi piodalan. Genta rupannyané sakadi loncéng. Ring upakara, Ida Padanda nganggén genta sambilanga nguncarang mantra sané masumber saking Wéda. Genta malakar aji wesi.

## Pustaka
Gelas

**Gelas** inggih punika sarana sané kaangén antuk nginem yéh utawi toya. Gelas malakar aji plastik, besi utawa kaca. Gelas ketahnyané mawarna bening, wénten taler gelas sané mawarna lianan, sakadi warna kuning, gadang, tur selem. Gelas wénten sané lantang, wénten sané bunter sakadi cangkir. Kaca ketah kakaryanin saking silika (SiO2), campuhan batu pasir antuk fluks sané ngasilang kekandelan miwah titik lebur sané nénten kalintang tegeh, raris kacampuh malih antuk bahan stabilisator mangda kukuh.

## Pustaka
Gerang

**Gerang** (utawi ring Indonésia *ikan teri*) inggih punika soroh mina segara cenik sané mawarna pérak. Gerang punika taler prasida kaanggén ajeng-ajengan sekadi dados bé gerang magoreng. Gerang taler kaanggén sarana upakara sekadi kaanggén ring sesayut miwah sesodan.

## Galeri

File:Anchovy closeup.jpg|Bè gerang ring segara
File:Goreng ikan teri.JPG|Bé gerang megoreng
File:Teri Jengki Ikan Asin.JPG|Bé gerang matah


## Pustaka
Géorgia

**Géorgia** inggih punika silih tunggil negari ring benoa Éropa. Negari puniki jimbarnyané 2,428&nbsp;km² miwah akéh kramanyané kirang-langkung 3,729,600 diri.

## Galéri Poto

Mtskheta-02-von Jvari-Kirche-Araqvi-Mtkvari-2019-gje.jpg|Mtskheta
Stepantsminda-Dreifaltigkeits-Kirche-06-2019-gje.jpg|Stepantsminda
Bodbe-10-Glockenturm-2019-gje.jpg|Bodbe
Ananuri-Festung-08-2019-gje.jpg|Ananuri
Sighnaghi-St Georg-02-2019-gje.jpg|Sighnaghi


## Pustaka
Geréja Yésus Sejati

"**Geréja Yésus Sejati**" inggih punika geréja *non-denominasi* utawi praragan sané kapanggehin ring Béijing, RRC duk warsa 1917. Geréja punika mawit saking Cino duk warsa 1900-an. Silih tunggil cihna ring sakancan Geréja-geréja Protéstan makasami inggih punika kawéntenan téologi ipun mawit saking *Gerakan Pentakosta.*Duk warsa 1939, daweg Injil *dikhotbahkan* ka Indonésia, Geréja Yésus Sejati puniki taler kapanggehin ring Indonésia. Pamedek Geréja puniki, wénten sawatara 1,5 yuta diri akéhnyane, tur wénten ring limang *benua*. Dasa Sradha sané utama ring Geréja Yésus Sejati.
## Pustaka
Garuda Wisnu Kencana

**Taman Budaya Garuda Wisnu Kencana** utawi **GWK** inggih punika taman wisata budaya sané magenah ring sisi kelod Pulo Bali, inggian ring wawidangan désa Ungasan, Kecamatan Kuta Selatan, Kabupatén Badung. Dohnyané kirang-langkung 40 km saking kota Dénpasar. Ring tamané punika wénten togog Garuda Wisnu Kencana, sané tegehnyané sawatara 121 méter satmaka silih situnggil togog sané pinih ageng ring jagaté. Genah puniki kaanggén genah malancaran antuk krama Indonésia miwah krama duranegara.

Wewidangan Taman Budaya Garuda Wisnu Kencana magenah ring 146 meter saking baduur muka tanah utawi 263 meter saking pasih. *Garuda Wisnu Kencana Cultural Park* puniki kadruénang olih group PT. Alam Sutera Realty Tbk.

Patung Garuda Wisnu Kencana karesmiang olih Presiden Joko Widodo nemoning pétekan masehi 22 September 2018 inucap tegehnyané kantos 121 meter, sané pinaka angga pemahatannyané inggian punika Alam Sutera lan maka undagi inggih punika  Bapak I Nyoman Nuarta. Para wisatawané sida nyaksi kawentenan palemahan Baline saking lantai 23 ring patung GWK sané maduwé 10 pintu jendela. Manggala Marketing lan Komunikasi GWK, bapak Oktaviano maosang “ring sisi duur patung GWK, cutetnyane ring sirah patung sané taler maka genah favorit inucap madué jarak kirang langkung 88 meter saking  saduur tanah, dadosnyané para wisatawané sida nyita kaluihan palemahan ring wawidangan nusa dua ngawit saking tol bali mandara kantos bandara I Gusti Ngurah Rai taler sida kapotrék antuk kamera handphone”. Nénten wantah nyita kaluihan palemahan Pulo Dewata saking puncak patung GWK kemanten, sakemaon para wisatawan GWK taler sida nyaksiang acara-acara miwah parikrama sane mapakilitan ring seni lan budaya sané sering kamargiang ring wawidangan “GWK Cultural Park”, minakadi, Festival Ogoh-Ogoh GWK ring sasih masehi Maret warsa 2022, utawi panglila cita Tari Kecak GWK sane kamargiang ring panguntat sasih masehi Desember warsa 2021.

## Galeri

File:GarudaPlaza1.jpg|Area jaban tengah lotus pond
File:Abandoned shopping complex in Garuda Wisnu Kencana.jpg|Komplek shopping mall ring sisin jaban arca
File:GerbangmasukGWK.jpeg|Gerbang Masuk GWK


## Pustaka
Ghana

**Ghana** inggih punika silih tunggil negari ring benoa Afrika. Negari puniki jimbarnyané 238,534&nbsp;km² miwah akeh kramanyané kirang langkung 27,043,093 diri.

## Pustaka
Gianyar, Gianyar

**Kecamatan Gianyar** (aksara Bali: ᬕ᭄ᬬᬜᬃ) inggih punika silih tunggil kecamatan ring Kabupatén Gianyar, Bali, Indonésia. Jimbar wewidangan punika 50,59&nbsp;km².

## Géograpi
### Wates wewidangan
Wates wewidangan kecamatan Gianyar, inggih punika:

## Pamréntahan
### Wawengkon administratip
Kecamatan Gianyar madué 12 Désa miwah 5 Kelurahan, inggih punika:
#### Désa

# Désa Bakbakan
# Désa Lebih
# Désa Petak
# Désa Petak Kaja
# Désa Serongga
# Désa Siangan
# Désa Sidan
# Désa Sumita
# Désa Suwat
# Désa Tegal Tugu
# Désa Temesi
# Désa Tulikup

#### Kelurahan
# Kelurahan Abianbasé
# Kelurahan Beng
# Kelurahan Bitera
# Kelurahan Gianyar
# Kelurahan Samplangan

## Pustaka

### Pustaka liyane
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Gianyar 
*  Badan Pusat Statistik Kabupatén Gianyar
*cutetan: URL dados kauahin/ilang. Yening URL nenten aktip, ngiring kaapus saking lis.*
Giuseppe Conte

**Giuseppe Conte** (lekad ring Volturara Appula, 8 Agustus 1964) ento politikus miwah Mahamentri (Perdana Menteri) Italia uli 1 Juni 2018.

## Pustaka
Goa Yungang

**Goa Yungang** inggih punika kuil goa sané pinih ageng ring Cina, tur magenah ring kota Datong, Propinsi Shanxi. Tebing sané nénten tegeh, madaging 252 goa tur wénten sawatara 51.000 ukiran. Wangunan puniki kadadosang wangunan seni Buddha sané pinih tua ring China.

## Pustaka
Godoh

**Godoh** inggih punika sanganan sané kaloktah ring Bali. Godoh kakaryanin antuk biu utawi pisang sané kadagingin tepung raris kagoreng sané mawasta godoh biu. Biu sané pinih lumrah kaanggén inggih punika biu gadang saba, biu taja miwah biu ketip. Godoh ring Bali taler kakaryanin antuk séla ketah kabaos godoh séla, sukun, nangka kawastanin godoh nangka miwah ubi. Para krama Baliné demen ngajeng godoh katimpalin kopi. Godoh ring jembrana kawastanin rendang.

## Pustaka
Gong Li

**Gong Li** (lekad 31 Désémber 1965) ento aktres asli Cina, ané suba kadadéyang warga Singapura. Ida dadi kasub berkat kolaborasiné ajak sutradara kasub Cina, Zhang Yimou tur maan paica liu pinaka aktres tur masih pinaka anak istri paling jegég di Cina. Ida silih tunggal aktor ané nggaé cinema Cina dadi kasub di guminé makejang. Filemné ané paling kasub ada *The Story of Qiu Ju* (1992), *Farewell my Concubine* (1993), *Memoirs of a Geisha* (2005), *Raise the Red Lantern* (1991), *2046* (2004) muah *Miami Vice* (2006).

## Pustaka
Google

**Google** (aksara Bali: ᬕᬸᬕᭂᬮ᭄) inggih punika silih tunggil perusahaan sané magenah ring Amérika Serikat. Perusahaan punika khusus makarya ring *jasa* miwah *produk internet*. Google kawangun olih Larry Page tur Sergey Brin ri tatkala kantun dados mahasiswa Ph.D. ring Universitas Stanford. Larry Page mirah Sergey Brin ngisiang 16 persen saham perusahaan punika tur ngawuwah Google dados perusahaan swasta ring 4 Séptémber warsa 1998, miwah slogannyané inggih punika *Don't be evil*.

Ring warsa 2006, kantor pusat Google punika kakisidang ka Mountain View, California. Perusahaan punika ngoperasiang sawatara asiki juta server sané kawedar ring makudang-kudang pusat data ring jagaté. Ring wulan Désémber 2012, Alexa maosang indik google.com kadadosang situs web sané pinih akéh kacunduk ring jagaté.

## Pustaka
Gili Trawangan

**Gili Trawangan** inggih punika silih tunggil nusa/pulo ring sisin kaja kauh nusa Lombok ring propinsi Nusa Tenggara Barat, negara Indonésia. Nusa puniki dados nusa sané pinih ageng ring pantaran tiga pulo utawi Gili sané wénten ring Lombok.. Trawangan madados Gili sané tegehnyané *signifikan*, lantangnyané 3&nbsp;km miwah lebarnyané 2&nbsp;km, madué krama sané akéhnyané sawatara 800 diri. Trawangan dados Gili sané pinih alit tur madué bar Irlandianyané. Trawangan madué *nuansa pesta* mawinan makéh wisatawané mapesta irika ri tatkala peteng. Sané pinih kasub irika inggih punika *Scuba Diving*, *snorkling*, kayak, tur maselancar, wénten taler para wisatawan sané menek jaran ngiderin puloné punika.

## Pustaka
Gitar

**Gitar** inggih punika silih tunggil piranti musik sané nganggén 6 senar. Senar punika patut kapetik utawi kagenjréngin nganggén jriji apang sida suaran nyané kapiragiang. Gitar kawangun antuk wangun utama tur madaging genah ngiket senar ring muncukné. Gitar ketah kauningin madué senar nenem. Sakéwanten wénten sané madaging roras senar. Lakar sané kaanggén makarya gitar nika akéh, sakéwanten pamekas lakar nyané nganggén kayu. Punika taler lakar senar nyané wénten sané nganggén nilon (tali pancing) utawi waja.

Gitar kakepah dados kalih, minakadi gitar akustik tur gitar éléktrik. Yéning gitar akustik, wangun utama nyané madaging bolong. Gitar akustik puniki kakepah malih dados tiga, minakadi gitar akustik masenar nilon, gitar akustik masenar waja, tur gitar sémi-akustik (archtop). Gitar éléktrik inggih punika gitar sané nénten madaging bolong ring wangun utama nyané. Gitar puniki patut nganggén listrik apang suaran nyané kapiragi. Gitar éléktrik ketah kauningin pinaka piranti musik blues, country, reggae, jazz, metal, rock, miwah musik pop.

## Pustaka
Gorontalo

**Gorontalo** (aksara Bali: ᬕᭀᬭᭀᬦ᭄ᬢᬮᭀ) inggih punika silih tunggil propinsi ring Indonésia, ring nusa Sulawesi wewidangan kalér. Propinsi puniki maibukota ring Kota Gorontalo. Propinsi puniki jimbarnyané 12.435&nbsp;km². Akéh kramanyané kirang langkung 1.133.237 diri.

## Pamréntahan
### Gubernur Gorontalo

### Déwan Perwakilan

### Wawengkon administratip

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka
Graz

**Graz** inggih punika ibu kota Steiermark, Austria. Graz jimbarnyané 127,57  km². Akéh kramanyané kirang langkung 289.440.

## Pustaka
Great Barrier Reef

**Great Barrier Reef** inggih punika pupulan makudang-kudang terumbu karang sané makumpul dados asiki. Genah punika kadadosang genah terumbu karang sané pinih ageng ring jagaté, wénten sawatara 3.000 karang miwah 900 pulo, makasami punika jimbarnyané 2.600&nbsp;km. Karang punika genahnyané ring Laut Koral, Pasih Queensland, kangin pasih Ostrali. Genah punika kapilih dados silih tunggil Situs Tetamian Jagat UNESCO ring warsa 1981.

## Pustaka
Greta Thunberg

**Greta Ernman Thunberg** (kaucapang: [²ɡreːta ²tʉːnbærj], lekad tanggal 3 Januari 2003) ento silih tunggil aktivis iklim uli Swédia. Sekat bulan Novémber 2018, ida suba ngentahang gerakan suud utawi buung masekolah, apang ngidaang nindihin iklim, lantas ida ngamaang panglalah di sajebag jagaté sasubané kaadayang konférénsi COP24 di bulan Désémber. Aktivismenné ené padidi ada sekat bulan Agustus 2018 dugas médiané nyumu ngamaang uratian tekén protés idané di arepan para Parlémén Swédia. Duk tanggal 14 Maret 2019 kuang-lebih 1,4 yuta diri siswa di 112 nagara ngamarengin Greta Thunberg tusing buin nyak masekolah (*mogok sekolah*) tur ngmiluin protés indik iklim ka pamerintahné. Gerakan tusing buin masekolah cara kéto ada buin duk tanggal 24 Méi taun 2019.

Duk tanggal 13 Maret 2019, kraman Parlémén Norwégia ajak telu ngarékoméndasiang Greta kadadiang Paican Nobél Santi 2019. Greta ngraos yan Ida ajum krana maan rékoméndasiné ento.

## Idupné
Ibunné Greta Thunberg maadan Greta Malena Ernman. Ida dadi tukang gending di opéra. Bapanné Greta, maadan Svante Thunberg, magaé dadi pragina.

Di TEDx November 2018 Greta nyritaang, taén ningeh indik salinan iklim (*perubahan iklim*) dugasé Ida matuuh kutus tiban, ida tusing nawang ngudiang anaké ané lénan tusing ngalih cara apang ngidang nyuudang kahanané ento. Dugas Ida matuuh solas tiban, Ida marasa strés lantas suud mamunyi. Greta kena déprési, sindrom Asperger ajak OCD. Greta mamunyi yan Ida marasa atinné padem krana tusing ngidang protés. Ida masih taén mamunyi yan Ida anak ané matiosan tur matiosan ento panugrahan.

## Buung Masekolah Apang Nindihin Iklim
Duk tanggal 20 Agustus 2018 Thunberg netepang buung luas ka sekolah (*mogok sekolah*) nganti pemilu ané kaadayang di tanggal 9 Séptémber di Swédia, lantas ida negak di arepan Parlémén Swédia wai-wainan tur ngaba tulisan *Skolstrejk för klimatet* ané tegesné "buung masekolah apang nindihin iklim". Sasubané pemilu di Swédia kaadayang, Ida nglanjutang buung masekolah nyabran dina Sukra.

## Pustaka
Guinea

**Guinea **inggih punika silih tunggil negari ring benoa Afrika. Negari puniki jimbarnyané 245,857&nbsp;km² miwah akeh kramanyané kirang langkung 12.877.894 diri.

## Galerie

File:Guinea sat.png|atlas Guinea
File:Dame de Mali Guinée.jpg|Dame de Mali
File:Chute de Tabouna à Kindia 01.jpg|Chute de Tabouna à Kindia
File:Chute de Saala vue à 360° Labé.jpg|Chute de Saala Labé
File:Chimpanzé de Bossou 33.jpg|Chimpanzé de Bossou
File:Plage de Roume.jpg|Plage sur les Ile de Loos

## Pustaka
Gunung Agung

**Gunung Agung** ento gunung ané ada di pulo Baliné. Gunung ento kasambatang dadi gunung paling tegeh di Pulo Bali ané tegehné 3,142 mdpl. Gunung ento ada di kecamatan Rendang, Kabupatén Karangasem, Bali, Indonésia.

Gunung Agung ento giri tipé stratovolcano, gunung ento ngelah kawah ané kaliwat gedé miwah dalem sajan, ané dikénkéné mesuang andus miwah gas. Uli Pura Besakih gunung ento gobané kerucut mangan, nanging puncakné Gunung Agung dawa miwah marérén ring kawan bunder miwah lombeng.

Uli puncakné Gunung Agung, bisa ningalin puncak Gunung Rinjani di Pulo Lombok di sisi kangin, wiadin puncakné kasineb antuk gulem. Nusa Penida ring sisi kelod nganggé pesisié, miwah Pesisi Sanur, danu miwah Gunung Batur di sisi kaja.

## Galéri

Berkas:Summit Mt. Agung.jpg|Jadma ring puncak Gunung Agung.
Berkas:Gunung Agung Amed.jpg|Pemandangan Gunung Agung saking desa Amed, Karangasem
Berkas:Mount Agung from the east.jpg|Gunung Agung saking wagian kangin Bali
Berkas:Mount Agung 2009-01-02 (3380873156).jpg|Gunung Agung kacingak saking sisin kangin


## Pustaka

### Cingak malih
* Lis gunung ring Indonésia
* Lis gunung

### Pranala jaba
*  Gunung Agung
Gunung Batur

**Gunung Batur** (aksara Bali: ᬕᬸᬦᬸᬂᬩᬢᬸᬃ᭟) inggih punika silih tunggil gunung sané wénten ring Bali, Indonésia. Gunung punika magenah ring kecamatan Kintamani, kabupatén Bangli. Ring wewidangan Indonésia gunung Batur kabaos kantun *aktif*. Manut sané kasurat saking dumunan gunung punika sampun makeplug ping 26, saking warsa 1084 ngantos warsa 2005. Durgama sané pinih ageng inggih punika ring tanggal 2 Agustus ngantos 21 Séptémber warsa 1926. Ring sisi kelod kauhnyané wénten danu sané mawasta Danu Batur. Drika wénten pura sané kaaptiang majeng ring Déwi Danu. Yéning tilebin ring sisi pariwisatané, wénten jadma sané majalan ka pucuk gunung Baturé mangda mrasidayang nyingakin endag suryané sané becik tur ngulangunin pisan. Punika taler Danu Batur akéh wisatawan lokal miwah dura negara tur krama Baliné sané nampekin ri tatkala jagi malancaran utawi jagi ngaturang sembah utawi matirta yatra.

## Galeri

Berkas:Gunung Batur, Kintamani MWD 15.jpg|Desa songan ring gunung Batur
Berkas:Bangli Mount Batur.jpg|Panorama saking gunung Batur ring Bali, Indonésia
Berkas:Gunung Batur.jpg|Gunung Batur
Berkas:Bangly-Regency Bali Indonesia Lake-Batur-01.jpg|Danu ring wewidangan Gunung Batur


## Pustaka
Gunung Bromo

**Gunung Bromo** inggih punika silih tunggil gunung sané wénten ring Indonésia. Gunungé puniki aktif tur magenah ring propinsi Jawa Timur. Gunung Bromo wastané saking kruna Brahma, silih singgil déwa sané kautamayang. Tegehnyané sawatara 2.329 méter ring ajeng pasihé, miwah magenah ring kapat wawengkon, inggih punika Kabupatén Probolinggo, Kabupatén Pasuruan, Kabupatén Lumajang, tur Kabupatén Malang. Gunung Bromo ngranjing ring Taman Nasional Bromo Tengger Semeru.

Ri kala aab 20 miwah 21, Gunung Bromo sesai meletus tur letusan sané paling tegeh inggih punika ring warsa 1974. Krama ring wawengkon Gunung Bromo sané mawasta wong Tengger, precaya indik Gunung Bromo utawi Gunung Brahma punika gunung sané suci. Punika mawinan atiban apisan krama irika pastika ngelaksanayang Yadnya Kasada utawi Kasodo. Upakara punika kalaksanayang ring batis gunung tur salanturnyané kalaksanayang ring muncuk gunungé. Upakara punika kalaksanayang ri kala tengah peteng ring bulan purnama madasar antuk pinanggal Jawi.

## Pustaka
Gunung Fuji

**Gunung Fuji** ento gunung ané paling tegeh di Jepang. Tongosné di sisi kauh Tokyo paek ajak pasisin Pasifik di tengah pulo Honshu. Gunung Fuji kaiderin ajak tiga kota maadan Gotemba, Fuji-Yoshida muah Fujinomiya. Gunung ené masih kaiderin ajak limang danu maadan Kawaguchi, Yamanaka, Sai, Motosu miwah Shoji.

Fuji kasub pesan kadadiang cihna uli Jepang tur kaangon di kriya sastra muah potrekan. Gunung Fuji kawentuk uli 10.000 tiban ané suba liwat tur enu nyidayang makeplug. Ané lénan, gunung Fuji masih kadadiang tongos melali tekén para torisé. Atiban nganteg 200.000 manusa ané menék ka muncul gunungé ento.

## Pustaka
Gunung Himalaya

**Himalaya **ento banjur gunung di Asia. Himalaya ngapah India uli Tibét. Gunung paling tegeh di jagat liu ada di Himalaya, rumasuk Gunung Évérést, ento gunung paling tegeh ané ada di jagaté. Di Himalaya ada lebih uli 50 gunung ané tegehné ngalebihin 7.200 m.

## Pustaka
Gunung Ijén

**Gunung Ijén** inggih punika silih tunggil gunung sané aktif sané magenah ring wates Kabupatén Banyuwangi miwah Kabupatén Bondowoso, Jawa Timur, Indonésia. Gunung punika madué tegeh 2.779 *mdlp* miwah genahnyané nampek sareng Gunung Merapi. Gunung Ijén maletus sané kaping ungkur duk warsa 1999. Sané pinih kasub ring Gunung Ijén inggih punika kawahnyané sané magenah ring puncak gunung punika.

Kawah Ijén marupa danu kawah sané maciri asam tur madué tegeh 2.443 hektaré. Danu Kawah Ijén kasub dados danu sané masifat asam pinih ageng ring jagaté. Kawah Ijén ngranjing ring wawengkon Cagar Alam Taman Wisata Ijén Kabupatén Bondowoso miwah Kabupatén Banyuwangi, Jawa Timur. Rikala semengan ring sawatara 02.00 ngantos 04.00 ring wewidangan Kawah Ijén wénten *fenomena* *blue fire *utawi api mawarna biru, pemandangan punika wénten ring Islandia miwah di Ijén kémanten.

## Galéri

Blethrow Ijen1.JPG
Blethrow Ijen2.JPG
Blethrow Ijen3.jpg
Blethrow Ijen4.JPG
Kawah Ijen -East Java -Indonesia -sulphur-31July2009.jpg
Kawah Ijen -East Java -Indonesia -sulphur-31July2009-b.jpg
Kawah Ijen -East Java -Indonesia-31July2009.jpg
Ijen Merapi Kawah Ijen.jpg
Kawah Ijen Panaroma.jpg
The cauldron of Ijen Mountain, Indonesia.jpg
The sulfur miner of Kawah Ijen Mountain, Indonesia.jpg
The sulfur miner of Kawah Ijen Mountain, Indonesia (2).jpg
The resting pos of Kawah Ijen Mountain, Indonesia.jpg|Pos peristirahatan di tengah jalan menuju puncak
Ornament of sulfur.jpg|Hiasan dari belerang yang dijual di Kawah Ijen
The blue fire of Kawah Ijen 2.jpg|Api biru Kawah Ijen
Mount Merapi Ijen A.JPG|Pemandangan puncak Gunung Merapi dari kawah Gunung Ijen
Bergelut dengan asap nan beracun.jpg|Para penambang bergelut dengan asap beracun untuk mendapatkan belerang
Blue Sulfur Flames.JPG|Api biru lainnya di Ijen
The blue fire of Kawah Ijen 1.jpg|Api biru yang difoto Thomas Fuhrmann, 2018


## Pustaka
Guinea-Bissau

**Guinea-Bissau** inggih punika silih tunggil negari sanè wénten ring benoa Afrika. Negari puniki jimbarnyané 36,125&nbsp;km² miwah akéh kramanyané kirang langkung 2,132,325 diri.

## Pustaka
Gumi

**Gumi** (simbol: ) inggih punika planét sané kaping tiga saking Surya, taler planét sané pinih padet kaping lima saking kutus planét sané wénten ring tata surya. Gumi punika planét pinih ageng saking papat planét lianan sané padet. Gumi madué panjak ngantos 7 miliar. Negara pinih ageng ring Gumi inggih punika Rusia. Indik kawéntenan krama sané pinih akéh sané wénten ring guminé inggih punika wénten ring Cina. Gumi sampun kawentuk kirang-langkung saking 4,54 milyar warsa sané sampun lintang.

## Pustaka
Gunung Kawi

**Gunung Kawi** inggih punika silih tunggil gunung berapi sané wénten ring Kabupatén Malang, Jawa Timur, Indonésia.

## Pustaka

### Cingak masih
* Lis gunung ring Indonésia
* Lis gunung

### Pranala jaba
*  Wisata Gunung Batur